ועדת הכספים, כנסת 20, פרוטוקול מספר 1234, 2019-04-07 10:15

משה גפני: אנחנו עוברים לנושא הבא.

מיקי לוי: דיברתי פעם נוספת עם מכון וולקני - -

משה גפני: אני רק אגיד מבחינת הפרוצדורה - הפנייה התקציבית הזאת של משרד הפנים אושרה על ידי ועדת ההסכמות.

משה גפני: בסופו של דבר גם אני הבאתי אותה, אבל אז טענת בצדק, ואני הצטרפתי אליך, שכל עוד לא יהיה מכון וולקני שהייתה הבטחה שהם יעבירו לכך את הכסף - היה מדובר על 10 מיליון, על יותר מ-10 מיליון - אתה לא תסכים לאשר את הדבר הזה.

משה גפני: ברגע שאמרת שאתה לא תסכים לאשר את הדבר הזה, זה לא הובא.

משה גפני: זה הובא אחרי תיאום איתך, כשנאמר גם לי וגם לך שהם יתנו את הכסף למכון וולקני.

משה גפני: עכשיו הבמה לרשותך.

מיקי לוי: תודה רבה, בוקר טוב.

מיקי לוי: אני שוחחתי עם מכון וולקני.

מיקי לוי: למרות שהיועצת המשפטית שוחחה עם אגף התקציבים ואמרה שהכל בסדר, אמרתי, בסדר, אני אעשה צ'ק-אין מה שנקרא, אבל אז הסתבר שיש מריחה קלה.

מיקי לוי: שלחתי מסרון לראש אגף התקציבים, לשאול: כדאי לך לחזור אלי, כי אני הולך לעשות לך צרות, אני עוד פעם לא אעביר את תקציב יום הבחירות.

מיקי לוי: ובאמת ראש אגף התקציבים חזר אלי והבטיח לי שהוא יעביר את הכסף, את ה-40 מיליון שקל למכון וולקני.

מיקי לוי: זה רשום אצלי.

מיקי לוי: זה בכלל לא חשוב מי יהיה בוועדה הזאת.

משה גפני: על כמה כסף הוא דיבר איתך?

מיקי לוי: משרד החקלאות נתן 20 מיליון, הוא היה צריך לתת עוד 20 מיליון, למיטב זכרוני.

מיקי לוי: זה כסף קטן, אנחנו יודעים, אבל יש התחייבות חד משמעית מראש אגף תקציבים לבצע את העברה של ה-40 מיליון שקל.

מיקי לוי: אנחנו נבדוק את זה כשנחזור לעבודה.

משה גפני: מה הוא אמר לך?

מיקי לוי: הוא אמר שהוא מתחייב, שהוא אישית מתחייב להעביר את הכסף למכון וולקני.

מיקי לוי: אמרתי לו: שלא יהיו לך אי הבנות, אנחנו לא ניתן למכון וולקני להתמוטט ולהפסיק לפתח בגלל שכאן יש מלחמות כאלו או אחרות.

מיקי לוי: שאול התחייב בפניי שהוא מעביר את הכסף, לכן הסכמתי להעביר את תקציב יום הבחירות, כמובן יחד איתך.

משה גפני: אני מקווה שהם יעמדו בדיבור שלהם.

מיקי לוי: שמה?

משה גפני: אם שאול מרידור אומר לך באופן חד משמעי "אני מתחייב לך", סביר להניח שהוא יעמוד בזה.

משה גפני: פנייה תקציבית מס' 1 – משרד הפנים.

ביין ותד: הפנייה התקציבית נועדה לתקצב את משרד הפנים בסך של 15,263 אלפי ₪ בהוצאה לצורך היערכות לבחירות הכלליות, בהתאם לסמכויות שניתנו לו בחוק הבחירות לכנסת וחוק המפלגות.

משה גפני: ממתי ידעתם במשרד האוצר שיש בחירות?

ביין ותד: ממתי שנודע לנו על הקדמת הבחירות משרד הפנים הגיש את העלויות להיערכות שלו לבחירות הכלליות בהתאם לעלויות שהיו לו בבחירות המקומיות ואנחנו התחלנו לקדם את הפנייה.

משה גפני: כמה זמן זה אצלכם?

ביין ותד: מאז שנודע לנו.

ביין ותד: הפנייה בוועדה כבר כמה חודשים.

משה גפני: כמה חודשים?

משה גפני: למה הייתי צריך אישור של ועדת ההסכמות, זה היה עוד קודם, לא?

משה גפני: לא הייתה עוד פגרה.

ביין ותד: היית צריך ועדת הסכמות, כי מתי שהוא - -

משה גפני: לא הייתה פגרה.

ביין ותד: צריך לזכור שבהקדמת בחירות ועדת הסכמות נכנסת לתוקף.

ביין ותד: אנחנו התחלנו לעבוד אחרי שנודע לנו על הקדמת הבחירות.

משה גפני: זו פנייה שנעשתה בהתאם למה שהיה בבחירות לרשויות המקומיות?

ביין ותד: העלויות נקבעו בהתאם לעלויות שהיו בבחירות המקומיות.

משה גפני: זה דומה?

משה גפני: זה משהו אחר, זה בחירות לכנסת.

ביין ותד: יש דברים שהם דומים, כמו לשלוח הודעות לבוחר, כל נושא של פנקס הבוחרים.

ביין ותד: יש כאן דברים שהם אותו דבר בבחירות הכלליות והמקומיות.

ביין ותד: חיכינו לדעת את העלויות בפועל לפי הבחירות המקומיות, ואז קבענו את זה להיערכות משרד הפנים לבחירות הכלליות.

משה גפני: מספר פנייה לוועדה: 1.

משה גפני: מי בעד אישור הפנייה, ירים את ידו?

משה גפני: מי נגד, מי נמנע?

משה גפני: בעד – פה אחד

משה גפני: נמנעים – אין

משה גפני: הפנייה אושרה, תודה רבה.

מיקי לוי: תעבירי את מה שאמרתי.

ביין ותד: זה משהו שאני לא מכירה.

משה גפני: אני רוצה להגיד כמה דברים.

משה גפני: אני לא מאמין שבמדינה דמוקרטית, במדינה מתורבתת אנחנו צריכים לעשות את מה שעשינו בחודש האחרון.

משה גפני: יש פה פנייה שיש לה השלכות ציבוריות מאוד משמעותיות.

משה גפני: זו פנייה של הממשלה, זו לא פנייה שלנו.

משה גפני: אני לא הכנתי את הפנייה זאת, אני לא יודע למה היה צריך אותה, אני לא יודע למה לא היה צריך אותה.

משה גפני: כדרכה של כנסת אני מחכה שהממשלה תבקש ותאמר שמדובר בפנייה דחופה, בפנייה שקשורה למפעילים של התחבורה, למפעילים היותר קטנים.

משה גפני: המשמעות בשבילם היא שהם ירעבו ללחם, זה מה שהסבירו לי.

משה גפני: אני חיכיתי וחיכיתי שתבוא פנייה מהממשלה.

מיקי לוי: ברור לך שהאשימו אותנו.

משה גפני: כן, בעיקר אותי.

משה גפני: היה צפוי שנקבל פנייה ממזכיר הממשלה, כפי שגם היה בפעמים הקודמות, שהוא יאמר ליושב-ראש הכנסת או למזכירת הכנסת שמדובר בפנייה דחופה שאי אפשר לחכות איתה עד אחרי הבחירות.

משה גפני: אני המתנתי לראות - קיבלתי הרבה טלפונים, נאמר שאני אשם בזה שזה לא מגיע ואנשים ערב פסח ירעבו ללחם – אבל פנייה בוששה לבוא.

משה גפני: לא הגיעה פנייה, לא הייתה בקשה מוועדת ההסכמות.

משה גפני: אני לא יכול לאשר דבר שוועדת ההסכמות לא מאשרת אותו, זה התקנון.

משה גפני: הוועדה לא מוסמכת לדון בדבר שלא מעבירים אליה ואומרים לה שוועדת ההסכמות הסכימה.

משה גפני: ועדת ההסכמות מורכבת משני אנשים: נציג הקואליציה ונציג האופוזיציה.

משה גפני: ברגע שהם שניהם נותנים אישור, אנחנו פה בוועדה מקבלים נייר ממזכירת הכנסת או מוועדת ההסכמות שהם מאשרים להביא את זה לדיון.

משה גפני: אני לא מקבל שום בקשה, אני רק מקבל טלפונים, והטלפונים אומרים לי: אתה אשם בזה שלא מביאים.

משה גפני: אז בסדר, זה מי שחושדים בו ואין בו.

משה גפני: אני לא צד, הסברתי להם.

משה גפני: אני כמוהם.

משה גפני: אני לא קיבלתי שום דבר.

משה גפני: אין לי שום דבר מה לעשות.

משה גפני: יתירה מזאת, זה לא שהממשלה פנתה ולא קיבלה, הממשלה בכלל לא פנתה, כאילו היא משהו וירטואלי, לא קיים.

משה גפני: אף אחד לא פנה ואמר: אני מבקש לאשר או לדון בפנייה הזאת, או בחלק מהפנייה הזאת.

משה גפני: לא פנו בכלל.

משה גפני: אני ממשיך לקבל טלפונים: "תשמע, הם אומרים כולם שאתה אשם".

משה גפני: "הם" זה הממשלה.

משה גפני: מה זה "אני אשם"?

משה גפני: כולנו פה ראינו שהעניין מתחיל להגיע למצבים לא נעימים.

משה גפני: אני פניתי - זה לא אני זה שצריך לפנות - וביקשתי אישור של ועדת ההסכמות כדי להביא את זה לדיון.

משה גפני: כדי לקבל את האישור הזה הם פנו למזכיר הממשלה: "האם אתם מסכימים לפנייה של גפני?".

משה גפני: אני לא מאמין שאני עשיתי את זה, זה דבר לא מקובל.

משה גפני: אגב, יש פה עמדה משפטית, שאני לא רוצה להיכנס לפרטיה, על כך שבכלל לא הייתה לי סמכות לפנות.

משה גפני: אני חולק על זה, אני חושב שזה לא נכון, אבל יש עמדה משפטית כזאת, צריך לקחת את זה בחשבון.

משה גפני: על פי תקנון הכנסת מי שצריך לפנות על הצעות פרטיות זה אני, מי שצריך לפנות על הצעות ממשלתיות זו הממשלה, לכן לפנייה שלי אין סמכות.

משה גפני: בסדר, לא משנה, פניתי, ואז פנו לממשלה שפנתה.

משה גפני: כותב צחי ברוורמן, מזכיר הממשלה, ליושב- ראש הכנסת - ביום שישי בצהריים כל הוועדה פה עבדה עד שעה לפני שבת, שזו גם שערורייה – "בהתאם לסעיף 112(ב) לתקנון הכנסת, אבקשך להתיר לוועדת הכספים של הכנסת לקיים דיונים בתקופת הפגרה לצורך אישור שינויים בין סעיפים בתקציב לשנת 2019, על פי בקשת שר האוצר המצורפת, למעט תכנית מספר 1 בתחום פיתוח התחבורה (רכבות כבדות) ותכנית מספר 2 בתחום פיתוח התחבורה (הסעת המונים).

משה גפני: " הוא מבקש את האישור לכך שנוכל לדון בעניין הזה.

משה גפני: זאת אומרת, אנחנו נוכל לדון בהכל, בכל מה שיש שם, להוציא את מה שמזכיר הממשלה לא מבקש בכלל.

משה גפני: הוא לא מבקש את תכנית מספר 1, שזה תחום פיתוח תחבורה (רכבות כבדות), ותכנית מספר 2 - תחום פיתוח תחבורה (הסעת המונים).

משה גפני: עכשיו תגידי לי, היועצת המשפטית, אני מבקש שתאמרי לי בפירוט - אני לא הולך לעבור על החוק, אני לא הולך לעבור על התקנות, אני לא הולך לעבור על התקנון, מה שצריך לעשות אני אעשה, מה שאני לא יכול לעשות אני לא אעשה - במה לפי כל התהליך המשונה הזה אנחנו יכולים לדון, במה לא.

שגית אפיק: כיוון שגם ועדת הסכמות קיבלה את מה שביקש מזכיר הממשלה, וכיוון שהסמכות של הוועדה זה לדון בכל העברה למעט העברת הסכומים שמתייחסים לאותן תכניות, אתה רשאי לדון בכל העברה, למעט ב-360 אלף לתכנית מספר אחת.

שגית אפיק: בעמוד 5 לפנייה יש פירוט לעניין סעיף 79 – פיתוח תחבורה, ומופיעות שם שלוש תכניות.

שגית אפיק: התכנית הראשונה היא 360 אלף - רכבות כבדות.

שגית אפיק: התכנית השנייה היא הסעת המונים – 950 אלף.

שגית אפיק: בשתי התכניות האלו אתה לא רשאי לדון לא בצד ההוצאה ולא בצד השימושים.

שגית אפיק: בדרך כלל הנוהג שלנו מול אגף תקציבים הוא שאגף התקציבים במקרים כאלה מביא העברה מפוצלת.

שגית אפיק: הבנו מהם הבוקר שהם לא יספיקו להכין העברה מפוצלת.

שגית אפיק: הסמכות שלך לדון ביתר העברה.

משה גפני: זאת אומרת, אני לא מוסמך בכלל לדון על העניין הזה.

שגית אפיק: נכון.

משה גפני: אם ועדת ההסכמות לא ביקשה וממילא לא הסכימה, אני לא רשאי לדון בעניין הזה, ואז אני דן רק על הדברים האחרים גם בצד ההוצאה וגם בצד השימושים.

משה גפני: מה זה כולל?

משה גפני: ניצולי שואה?

שגית אפיק: משרד הרווחה.

שגית אפיק: יש לך במשרד הרווחה חמש תכניות.

שגית אפיק: בעמוד 2 יש את העניין של ניצולי שואה, כשלניצולי שואה יש שלוש תכניות.

מיקי לוי: למה לא הבאתם מפוצל, היינו גם דנים בניצולי שואה?

קריאה: כי אין צורך.

קריאה: אנחנו לא חושבים שיש צורך.

קריאה: אין כאן בקשה מפוצלת.

משה גפני: מה שיש, יש.

משה גפני: אנחנו חושבים שניצולי שואה יש צורך.

קריאה: יש צורך בתוך הפנייה.

שגית אפיק: ניצולי שואה נמצא, זה בתוך הפנייה.

משה גפני: אמרת שאת לא חושבת שיש צורך.

קריאה: אין כאן בקשה מפוצלת.

שגית אפיק: יש ניצולי שואה ויש את סעיף חינוך בעמוד 3.

שגית אפיק: יש בסעיף חינוך שלוש תכניות.

שגית אפיק: יש את סעיף 30 – משרד הקליטה, כשבתוכו יש חמש תכניות.

שגית אפיק: בעמוד 5 יש את סעיף 79 – פיתוח תחבורה.

שגית אפיק: ההצבעה היא רק על תכנית 3, תכניות (1) ו-(2).

שגית אפיק: בעמוד 7, שזה משרד הבינוי והשיכון, יש תכנית אחת - תפעול.

מיקי לוי: כמה עד היום היה אבטחת מזרח ירושלים בסך הכל הכללי?

מיקי לוי: לכמה הגענו כבר?

יוסי שבת: העלות השנתית של אבטחת מזרח ירושלים, אני הזכרתי בעבר בוועדה, מגיעה לכמעט 100 מיליון בשנה.

יוסי שבת: יש לנו בערך שמונה מיליון בחודש.

משה גפני: אין תכניות להעביר את זה למשרד לביטחון פנים או משהו דומה?

מיקי לוי: אפשר לעשות בזה שתי פלוגות של משמר הגבול.

מיקי לוי: הייתי מפקד העיר עתיקה, אני יודע בדיוק איך זה הולך.

מיקי לוי: שתי פלוגות של משמר הגבול עושות את כל העבודה הזאת.

משה גפני: מה אתה אומר?

מיקי לוי: די, הגיע הזמן אחרי 40 שנה.

מיקי לוי: שמישהו ידפוק על השולחן, הרי זה פוליטי.

מיקי לוי: בגלל שזה חיי יהודים אומרים "לא", אבל מה עם חיי היהודים שהולכים אל הכותל?

משה גפני: מיקי, אתה יודע למה.

משה גפני: זה התחיל בגלל - -

מיקי לוי: אני יודע בדיוק.

יוסי שבת: זו החלטת מדיניות.

מיקי לוי: אין לי טענות אליכם.

יוסי שבת: אני יודע.

יוסי שבת: זה מאבטחים של חברות אזרחיות פרטיות.

מיקי לוי: אני מכיר את זה היטב, הם יושבים עם אותם אמצעים, עם אותן מצלמות.

מיקי לוי: זה פוליטי, תפסיקו.

איליה כץ: כמו שנאמר פה, הפנייה היא להעברת סכום של שני מיליארד 139 אלפי ש"ח, כאשר המקור לפנייה הזאת flat עודפים בגובה של 11.3% מסך העודפים המחויבים שנוצרו בשנת הכספים 2018, וכן תקציבי הקרן לשמירה על הניקיון בהתאם להחלטת ממשלה 3384 מה-11 בינואר 2018 בהיקף של 700 מיליון שקל.

איליה כץ: כמו שהציגה היועצת המשפטית, הפנייה הזאת, כמו גם פניות רבות אחרות, הועברה לדיון בוועדת הכספים במהלך החודשים פברואר ומרץ 2019.

איליה כץ: בפנייה הספציפית הזאת, נוכח הדחיפות שהוקרא גם על ידי היועץ המשפטי לממשלה, מתבקש דיון דחוף.

איליה כץ: יש כמה נושאים פה שנאמר.

איליה כץ: יש גם את משרד הרווחה - -

משה גפני: הובהר כבר.

שגית אפיק: העברה הושלמה רק ביום חמישי.

שגית אפיק: דברי ההסבר הושלמו רק ביום חמישי.

שגית אפיק: אני לא יודעת אם יש לכם כאן את ההשלמות, אבל העברה הושלמה רק ביום חמישי.

איליה כץ: רק לחדד, אדוני היושב-ראש, מבחינתנו, מבחינת מזכירות הממשלה, מבחינת היועץ המשפטי לממשלה, אנחנו מבקשים, כמו שאמרה היועצת המשפטית, דיון בכל הפנייה, למעט - -

משה גפני: אני לא רשאי לדון בכל הפנייה.

איליה כץ: למעט בשתי תכניות שהן תקציבי הפיתוח של משרד התחבורה שאותם היועץ המשפטי לממשלה לא השתכנע שיש דחיפות להעביר בעת הזאת.

משה גפני: מתי התכנית שאתם מביאים עכשיו אושרה בממשלה?

איליה כץ: יש כאן הרבה מאוד החלטות ממשלה שבאות במסגרת הפנייה הזאת, חלקן הגדול אושר במרץ 2018 בד בבד עם אישור תקציב 2019 בכנסת.

משה גפני: מתי אושר מה שיש היום?

משה גפני: נדמה לי שחלק אושר באוגוסט.

משה גפני: אני רוצה לעזור לכם.

משה גפני: לא חדש שאני רוצה לעזור לכם.

משה גפני: מה אתם רוצים שאני אעשה עכשיו?

משה גפני: שאני אאשר הכל בניגוד להחלטת היועץ המשפטי לממשלה, בניגוד להחלטת ועדת הכנסת, בניגוד למה שאמר לי יושב-ראש הכנסת, בניגוד למה שאומרת לי היועצת המשפטית של הוועדה?

קריאה: אני לא חושבת שהעמדה שלנו שונה מהעמדה של היועצת המשפטית.

משה גפני: מה שאת לא חושבת לא רלוונטי מבחינתי.

משה גפני: אני לא הולך לקבל כותרות בעיתונים יום לפני הבחירות על כך שאני עובר על התקנון של הכנסת.

איליה כץ: היושב-ראש, למה - -?

משה גפני: ככה.

משה גפני: את מה שאושר אני יכול לאשר, את מה שלא אושר אני לא יכול לאשר.

איליה כץ: הפנייה שמונחת עברה את כל האישורים הנדרשים.

משה גפני: איליה, אני יכול לאשר את מה שאישרו לי.

משה גפני: מה שאישרו לי זה לאשר את הכל חוץ משני אלה - בצד הוצאה ובצד ההכנסה.

קריאה: מה הכוונה?

משה גפני: הכוונה שעל זה אין אישור להוצאה כי גם אין אישור להכנסה.

שגית אפיק: את שתי התכניות האלו, שאחת מהן היא 360, השנייה היא 950, תצטרכו להביא גם את הקיצוץ שמתייחס אליהן וגם את השימושים שלהן בכנסת הבאה.

שגית אפיק: זה בעצם מה שהוא אומר.

קריאה: זה לא מה שאומר המכתב של מזכיר הממשלה.

שגית אפיק: יכול להיות, אבל זה מה שהוא אומר שהוא מוכן לעשות.

שגית אפיק: ככל שהמכתב מדבר על זה שהוועדה לא יכולה להקצות את הכספים האלה לשימושים האלה, אין שום סיבה שהוועדה תאשר את ההוצאה של השימושים האלה.

שגית אפיק: כיוון שהיועץ המשפטי לממשלה סבור, וכך גם ועדת הסכמות והיועץ המשפטי לכנסת סבורים שאין דחיפות לדון בשימושים האלה בעת הזאת, אז הדיון בשימושים האלה צריך להיעשות בכנסת הבאה.

שגית אפיק: כדי לדון בשימושים האלה ולא להעביר להם את הכסף מעכשיו, יש צורך שהוועדה לא תאשר גם את ההוצאה לשימושים האלה.

שגית אפיק: את זה היא תעשה כשתביאו את העברה החדשה ביחס לשימושים האלה בכנסת הבאה.

איליה כץ: רק לחדד, אנחנו נביא לכנסת הבאה גם את השימוש וגם פנייה של מקור, אבל אנחנו לא יכולים להפריד ב-flat עודפים, לבוא ולהגיד שה-flat עודפים חל רק על חינוך, לא חל על רווחה.

שגית אפיק: מה תעשו עם 100 מיליארד 200 שעכשיו לכאורה הוועדה תאשר לכם?

איליה כץ: נשים אותו כרגע בתקנת מעבר, ואז נביא לאישור הוועדה בכנסת הבאה מתקנת המעבר לשימושים.

מיקי לוי: תקציב 2019 היה זה מכבר.

מיקי לוי: ההוראה הייתה ממאי.

ינון אזולאי: יש בתכנית מספר שלוש את הסעיף של תמיכה ייעודית.

ינון אזולאי: מחריגים פה את בחורי הישיבות מהסטודנטים כך שהם לא זוכים להנחה הזאת.

ינון אזולאי: השאלה מה עושים.

ינון אזולאי: בחורי ישיבות שהם מעל גיל 18 ועדיין לומדים, הנטל נופל על ההורים שלהם.

ינון אזולאי: האם יש לכם תשובה לדבר הזה?

אריה זדה: ההנחות הייעודיות זה משהו היסטורי שעבר.

משה גפני: אתם נותנים הנחה לקבוצות ייעודיות שמשתמשות בתחבורה הציבורית.

משה גפני: כל הקבוצות מקבלות את ההנחה הזאת, היחידים שלא מקבלים, והעלה את זה גם חבר הכנסת יעקב אשר, העלה את זה חבר הכנסת אזולאי בשאילתות, אני דיברתי על העניין לפני הרבה זמן - - אני לא יודע אם אני מאשים אתכם בעניין הזה, אבל זה עדיין לא מבוצע.

משה גפני: האם יש לך משהו להגיד בעניין?

משה גפני: הרי זה קבוצות ששייכות לאותן קבוצות שמקבלות הנחה.

משה גפני: הם נוסעים בתחבורה הציבורית כי אין להם רכבים פרטיים.

משה גפני: לכם יש אינטרס שהם ייסעו.

אריה זדה: בחורי הישיבות נכללים בחלקם בקבוצות הזכאות.

אריה זדה: אם הם בנוער, הם נכללים.

ינון אזולאי: עד גיל 18.

אריה זדה: עניין של נכות כן כלול.

אריה זדה: דיברנו בעיקר על סטודנטים.

אריה זדה: מה שנקבע בעבר כולל את כל הסטודנטים ואת המוסדות בחוק זכויות סטודנטים 2007.

אריה זדה: זה אומר שיכול להיות שסטודנטים שהם תיירים לא מקבלים.

אריה זדה: מדובר במסגרות שהמל"ג קובע אותם, ועוד מספר מסגרות אחרות, כמו סמינרים של בית יעקב וכו'.

אריה זדה: נתנו הנחות בעבר לתלמידי של"ת למיניהם.

אריה זדה: בכל מה שבוצע בשנת 2016 היה איזה שינוי שאותו הכנסנו לצו פיקוח.

אריה זדה: כלומר, היה לזה מקור תקציבי, זה שולם בצורה אחרת, עכשיו זה מעוגן ומסודר.

אריה זדה: הפועל היוצא הוא שהיום כל חיילי השל"ת למיניהם מקבלים את ההנחה.

אריה זדה: זה לא אומר שכל חיילי ישיבות ההסדר מקבלים.

אריה זדה: הם מקבלים רק ברגע שהם נכנסים לשל"ת, ברגע שהם נכנסים תחת המעטה של הצבא.

ינון אזולאי: מה שאתה אומר לי זה שזה גם לא יהיה בעתיד.

אריה זדה: זה לא מה שאני אומר.

ינון אזולאי: אנחנו כל פעם באים ולא מקבלים תשובות ברורות.

ינון אזולאי: יש את אלה מעל גיל 18 שאמרת לי למה לא.

ינון אזולאי: את זה אנחנו יודעים.

מיקי לוי: זה לא ייפתר עכשיו, כי זאת הצעת חוק.

משה גפני: זו לא הצעת חוק.

מיקי לוי: ההנחות הן במסגרת חוק.

משה גפני: כן.

מיקי לוי: אם הוא רוצה לעשות תיקון לחוק, שיביא תיקון לחוק שאומר, וזו סתם דוגמה - מ-21 עד 24, אותן שלוש שנים שסטודנטים לומדים באוניברסיטה.

משה גפני: מיקי, אני טיפלתי בזה באופן אינטנסיבי לפני הרבה זמן.

משה גפני: אין צורך בהצעת חוק, זה נוהל של משרד התחבורה.

משה גפני: יש לזה גם גיבוי תקציבי - -

אריה זדה: זה לא נוהל, זה צו פיקוח.

מיקי לוי: זה חוק.

רן שדמי: זה בוודאות לא נוהל של משרד התחבורה.

מיקי לוי: בהתאם לחוק.

מיקי לוי: תראה את סעיף 2.

מיקי לוי: זה בהתאם לחוק.

מיקי לוי: אתה צריך לעשות שינוי חקיקה.

אריה זדה: זה שינוי של צו.

מיקי לוי: זה לא ייפתר פה.

מיקי לוי: אתה צריך לבוא ולהגיד: אני רוצה לעשות שינוי, לתת להם מ-21 עד 24 כמו לסטודנטים.

משה גפני: אני מבקש שבצו הפיקוח השרים, גם שר האוצר וגם שר התחבורה, יכלילו את תלמידי הישיבות, כאלה שהם מעל גיל 18, מכיוון שיש פה אפליה כלפיהם כשהסטודנטים נמצאים והם לא.

משה גפני: צריך להכליל את העניין של תלמידי הישיבות בצו פיקוח.

משה גפני: אני מבין שזה כבר לא יוכל להיעשות בקדנציה - -

מיקי לוי: תצטרך לתחם את זה בזמן, זה לא forever.

משה גפני: אריה, כמה זמן?

אריה זדה: נבחן את זה בתקופה הקרובה.

מיקי לוי: אני מציע לך מגיל 21 עד 24, ואז זה יהיה אקוויוולנטי לאותם סטודנטים.

ינון אזולאי: אתה לא יכול לעשות את זה מגיל 21, זה צריך להיות מגיל 18.

מיקי לוי: למה?

משה גפני: כי גם בגיל 18 אין להם הנחה.

ינון אזולאי: לאלה בני 21 אני לא צריך.

אריה זדה: זה לא קשור לסטודנטים.

משה גפני: חודשיים, אריה.

אריה זדה: בלי נדר.

מיקי לוי: זה אוצר, עלויות, עניינים, מספרים, סטטיסטיקה.

מיקי לוי: מה, זה רק תלוי בו?

משה גפני: חודשיים.

משה גפני: אנחנו מתגלגלים עם זה הרבה שנים, זה דבר לא בסדר.

משה גפני: אתם מעוניינים שאנשים ייסעו בתחבורה ציבורית, כולנו מעוניינים בזה, לכן יש הנחות לסטודנטים, הנחות לכל הקבוצות שעליהן אנחנו מדברים, הנחות לבני נוער.

משה גפני: גם בנות חרדיות נמצאות בהסדר הזה.

מיקי לוי: הן מקבלות.

אריה זדה: הבנות מקבלות.

משה גפני: זה מה שאני אומר.

משה גפני: החלק הזה, שאני לא רוצה למנות למה זה קרה, הוא חלק גם באשמתנו, אני לא מאשים רק את משרד התחבורה.

משה גפני: אני אפילו לא מאשים את משרד האוצר שבשלב מסוים גם הסכים.

משה גפני: אני מבקש לתחום את זה – מיקי צודק בעניין הזה - בחודשיים.

משה גפני: אחרי חודשיים תבואו ותגידו: אין אפשרות להסדיר את זה בגלל א', ב', ג', או יש אפשרות להסדיר את זה ושמנו את זה בצו פיקוח.

משה גפני: זה אינטרס של כולם - המדינה, משרד התחבורה, שלנו.

ינון אזולאי: אנחנו יודעים שמפעילים תחבורה ציבורית בשבת מאילת לשדה התעופה החדש.

ינון אזולאי: יש לכם תשובה אם זו עבירה על החוק, ומה אתם עושים בנידון?

ינון אזולאי: נשלחו מכתבים לשר התחבורה, לא נענינו.

ינון אזולאי: יש תשובה לעניין?

ינון אזולאי: אתם באים מצד אחד שנעשה, אבל מצד שני עוברים על החוק.

אריה זדה: אני לא מכיר את התחום.

רן שדמי: העיר אילת הייתה בסטטוס קוו מאז ומעולם.

משה גפני: ינון, אני מצטרף למחאה שלך.

ינון אזולאי: זה מה שאני רוצה, שגם הוועדה תצטרף.

ינון אזולאי: יש לנו את החובה גם לעשות יותר מזה.

משה גפני: אני מציע שאנחנו נכניס את זה להסכם הקואליציוני.

ינון אזולאי: חד וחלק, זה חייב להיות שם.

משה גפני: אין לי אפשרות לאשר אלא רק את מה שאישרו לנו.

משה גפני: אני מתכוון לאשר את זה, להוציא את אותם שני סעיפים שלא אושרו.

משה גפני: איליה, תצטרכו להביא את זה לוועדה הזמנית או לוועדה הבאה.

משה גפני: לי אין בעיה, יכולתי לאשר את זה אם היו מאשרים לי.

משה גפני: אני פשוט לא מבין איך הממשלה הזאת מתפקדת - פה יש את היועץ המשפטי - -

מיקי לוי: גם אני לא מבין.

משה גפני: אני רוצה לאשר הכל.

משה גפני: הפנמתי את זה שאני צריך לאשר הכל.

איליה כץ: היושב-ראש, בשביל שזה יהיה תואם את בקשת היועץ ואת מה שהיועצת המשפטית של הוועדה אישרה לתת, אנחנו נביא לוועדה הבאה - הזמנית או הקבועה - את הפנייה של הפיקוח בנפרד.

איליה כץ: אנחנו רק מבקשים עכשיו להעביר את הכסף שלא מאושר.

משה גפני: אין דבר כזה בעולם.

משה גפני: אם אתה מאשר זה מאושר.

איליה כץ: אנחנו לא מבקשים לאשר.

משה גפני: מה תביא?

משה גפני: אתה עושה טובה ותביא?

איליה כץ: אנחנו נבקש להביא לוועדה הבאה.

משה גפני: את מה תביא לוועדה הבאה?

משה גפני: את מה שאישרנו עכשיו?

איליה כץ: לא.

משה גפני: מה אתה רוצה שנעשה היום?

איליה כץ: לאשר הכל, למעט פיתוח תחבורה.

שגית אפיק: זאת אומרת, את ה-880 אלף הוא מאשר.

שגית אפיק: הוא מאשר את כל העברה, למעט 360 אלף ו-950 אלף.

איליה כץ: נכון.

משה גפני: בסדר, זה מה שהיועץ המשפטי לממשלה אמר.

איליה כץ: זה מה שאנחנו מבקשים.

משה גפני: מי זה המפעילים שבשבילם אני עובד כמו חמור?

ינון אזולאי: המפעילים, אם לא הייתם הייתי מצביע נגד רק בגלל הנושא שהעלינו פה.

ינון אזולאי: מגיע לכם, כי אנחנו חושבים שעומדות מאחוריכם הרבה משפחות שאתם צריכים לפרנס, שאתם צריכים להביא אוכל לחג.

ינון אזולאי: מגיע לכם, אתם עובדים ולוקחים את הילדים שלנו.

קריאה: תודה רבה, ינון.

משה גפני: נכון.

משה גפני: זו האמת, הוא הגדיר את זה מדויק.

משה גפני: בחיים לא היה מגיע לדיון דבר כזה.

משה גפני: בשביל מה היה צריך להביא את הדבר הזה, הרי הממשלה אישרה את זה כבר במרץ, באפריל?

משה גפני: היה אפשר לעשות את זה רגיל, להביא את זה לדיון עם כל מה נלווה לעניין הזה.

משה גפני: ינון צודק, אכפת לנו מהמשפחות שלכם, אכפת לנו מהמפעילים.

משה גפני: מספר פנייה לוועדה: 9001, 12 עד 17, להוציא - -

שגית אפיק: תכנית מספר 1 בתחבורה: 360 אלף לרכבות כבדות, ותכנית מספר 2 לתחבורה: 950 אלף להסעת המונים.

משה גפני: מי בעד אישור הפנייה, ירים את ידו?

משה גפני: מי נגד, מי נמנע?

משה גפני: בעד – פה אחד

משה גפני: נמנעים – אין

משה גפני: אושרו החלקים שעליהם דיברנו ואותם אישר היועץ המשפטי לממשלה.

משה גפני: אני מאוד מודה לכם.

אלי בליליוס: אנחנו רוצים להודות לכם בשם 8,000 נהגים שעובדים אצלנו ויקבלו את מה שהם היו צריכים לקבל כבר לפני שנה.

אלי בליליוס: הם יקבלו את זה עכשיו רסמי.

אלי בליליוס: אני מודה לוועדה שבזמן בחירות עשתה את זה, זאת למרות הקשיים בדרך.

אלי בליליוס: זה בשם המפעילים ובשם הנהגים.

משה גפני: תודה רבה, הישיבה נעולה.